3.4.20

מכתב זה הוא מכתב תודה. סידרתי  את ספרי לכבוד הפסח  ונתקלתי בספרך " מיסטיקה בשירה העברית במאה העשרים".

הצצתי ונפגעתי.

קראתי את הניתוח של לשיר   "בודדים   אומרים" והייתי נרעש .אחרי שקוראים את הדברים - יודעים שאכן  זה הפירוש.

הייתי איש מחשבים כל  ימי , לא איש ספרות , אבל אני מרגיש  כך.

את מפרשת  "אין הדיבר" - אין  קדושה מוסרית,   ולא שתיקה , כפי שפירש פגיס.

ברשותך , אוסיף לחיזוק , שאנו עומדים לפני שער בעת נעילתו , - "כיום צאתנו"  -  "כיום צאתנו נעמוד לפני שער עם נעילה "

"צאתנו"  כמובן  מרחם  - ערום  יצאתי מבטן  אימי -

ואנו עומדים ערומים לפני השער - כיום צאתנו לעולם  - ערומים - "וידעו כי ערומים הם " - מביא רש"י את

דברי חזל - "ערומים מן המצוות ".

       חג שמח   ושוב  תודה

                   משה זונדר ( לא עיתונאי )